Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 872

8. A taneszköz-kiválasztás elvei A taneszköz-lista egy szűkített tárgyi feltételrendszer meghatározó része. Ennek ajánlása csak gondolatébresztő lehet, mivel az oktatás szervezeti keretei (lehetőségei) és a helyi pedagógiai program eltérő megvalósítást tesz lehetővé az egyes iskolákban. A javaslat törekszik az oktatás széles körű és rugalmas támogatására. A program tevékenységcentrikus, gyakorlatorientált, interaktív (tanulói közreműködés vagy foglalkoztatás), mérés jellegű és gyakoroltató célú (tanműhely) szervezési kereteket feltételez. Az óraszám és a tananyag komplexitása ebben az oktatási formában szoros tantárgyi koncentrációt igényel, amely speciális hangsúlyt kap a hátrányos helyzetű és/vagy tanulási nehézségekkel küzdő tanulók esetében. Mindezek figyelembevételével minimálisan egy speciálisan felszerelt szaktanterem és egy a munkavédelmi előírásoknak is eleget tevő műhely/labor szükséges. A tanítás-tanulás infrastruktúrájának két eleméhez kapcsolódóan fogalmazzuk meg elveinket.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes